АҞӘА, рашәара 5 - Sputnik. Гәдиса Агрба Аԥсны Акультура аминистрра дахагылеит, абри азы аусԥҟа инапы аҵаиҩит Аслан Бжьаниа ҳәа аанацҳауеит атәыла ахада ипресс-маҵзура.
Гәдиса Едуард-иԥа Агрба диит 1984 шықәсазы Тҟәарчал ақалақь аҟны. Аԥснытәи аҳәынҭқарратә университет аҭоурыхтә факультет даушьҭымҭоуп. Апартиа "Амцахара" аполитхеилак далахәылоуп. Еиуеиԥшым аамҭақәа рзы Аԥсны ахада Иусбарҭаҟны аус иуан, иара убас Аԥсны Аҿари аспорти рзы Аҳәынҭеилакы ахантәаҩыс дыҟан.
2016 шықәсазы апарламент адепутатцәа Аԥсны Алхратә комиссиа хада алахәылаҩыс далырхит. Убри ашықәсан ахада заанаҵтәи иалхрақәа рзы ареферендум амҩаԥгара аԥшьгаҩцәа дыруаӡәкын. Уи ареферндум ахь абжьыҭаразы иаҭахыз ауаа рхыԥхьаӡара ахьымнеиз азы ишьақәымгылеит.
2017 шықәсазы хәажәкырамзазы атәылаҿы Жәлар Реизара адепутатрахь кандидатс дықәгылан алхратә ҭыԥ хада №8 - Аҟәа Алашарбага аҳаблаҿы. Усҟан аиааира игеит иара иоппонент, апартиа "Аԥсны жәлар ракзаара афорум" аҟынтәи иқәгылаз Ахра Абыхәба.
Гәдиса Агрба иаԥхьа Аԥсны акультура аминистрс дыҟан Ельвира Арсалиаԥҳа, лара ари амаҵура аанылкылон 2014 шықәса жьҭаарамза инаркны.
Иара убас шәаԥхьар ҟалоит:
"300-ҩык инареиҳаны иахьа еиуеиԥшыма амзызқәа ирыхҟьаны Қырҭтәыла иҟоуп. Асааҭ 9 инаркны асааҭ 15:00 рҟынӡа иахьатәи аамҭа иалагӡаны аҳәаа иахысхьеит 70-ҩык инареиҳаны. Урҭ рахьынтә иҟоуп згәамбзиара иахҟьаны ицазгьы, аха ус еиԥш иҟаз хәҩык роуп, аиҳараҩык уахьынтә иаауа Гал иқәынхо, еиуеиԥшым азҵааракәа рыла Қырҭтәыла инанагаз роуп. Уа дыҟан аҵара зҵо, аԥсра иақәшәаз, зҭаацәа збоит ҳәа ицаз уҳәа. Хынтә иаартыз акоридор иабзоураны 1500-ҩык инареиҳаны рыҩнқәа рахь ихынҳәит. Ари аҭагылазаашьа ауааԥсыра гәахәарыла ирыдыркылоит, ҳтәылауаа ринтересқәа рыхьчаразы Аԥсны атәыла анапхгара ари аус анагӡара хымԥадатәны иахәаԥшуеит", – ҳәа азгәеиҭеит Латипов.
Иаҳа инеиҵыху аиҿцәажәара шәазыӡырҩы аудио аҿы, мамзаргьы арадио Sputnik Аԥсны аефир аҿы.
Иара убас шәаԥхьар ҟалоит:
АҞӘА, ԥхынгәы 13 - Sputnik. Гәдоуҭатәи ахәышәтәырҭаҟны ишьҭоу акоронавирус зцәа иалаз акурсантцәа ҩыџьа аҩашаҽны, ԥхынгәы 14 рзы рылҩаара иаздырхиоит ҳәа адырра ҟанаҵоит Ауааԥсыра акоронавирус рацәыхьчаразы аоперативтә штаб.
Ари амш иалагӡаны агәаҭара иахрыжьыз 36-ҩык рҟынтә аӡәгьы иҿы акоронавирус шьақәырӷәӷәамхеит
Иахьазы Аԥсны зынӡа акоронавиурс рыдырбалахьеит 38-ҩык. Урҭ рахьтә ҩыџьа макьанагьы Гәдоуҭатәи ахәышәтәырҭа иҭоуп, 35 ргәы бзиахеит, аӡәы лыԥсҭазаара далҵит.
Адунеизегьтәи агәабзиарахьчаратә еиҿкаара аҵыхәтәантәи адыррақәа рыла, адунеи аҿы ишьақәдырӷәӷәахьеит 12,5 миллион хҭыс инареиҳаны, рыԥсҭазаара иалҵит 561 нызқьҩык инарзынаԥшуа.
Акоронавирус иазку ажәабжьқәа зегьы шәрыԥхьар ҟалоит абра>>